आगरा. दुनिया का सबसे लंबा और एशिया का पहला साइकिल हाइवे 207 किलोमीटर का है। गर्व की बात यह है कि ये हमारे ही देश में उत्तरप्रदेश में है, लेकिन शर्म की बात यह है कि ये सड़कें इतनी घटिया क्वालिटी की बनाई गई हैं कि 100 दिन के अंदर ही उखड़ने लगी हैं। यूपी के सीएम अखिलेश यादव ने 26 नवंबर को इसका उद्धाटन किया था। इटावा के लायन सफारी से आगरा के ताजमहल तक का साइकिल हाइवे 134 करोड़ रुपए में बनवाया गया था। लेकिन अब यह हाई-वे जगह-जगह से टूटने लगी है। बता दें, अखिलेश इस हाई-वे को अपनी उपलब्धियों में गिनाते हैं और इसे विकास का पथ भी बता चुके हैं।
हाइ-वे पर आए क्रैक
- साइकिल हाइवे सबसे ज्यादा फतेहाबाद इलाके में दरका है। यहां हाइवे की परतें भी निकल रही हैं।
- पीडब्ल्यूडी विभाग ने इस साइकिल हाइवे की गड़बड़ी को छिपाने के लिए डामर लगा दिया, लेकिन यह छिप नहीं सकी है।
- गांव कुतुकपुर, भोजपुर में साइकिल हाइवे की बुरी हालत है। यहां लगातार सौ फीट से ज्यादा सड़क दरक चुकी है। आगे भी यह हाल करीब 10 किमी तक है।
- बाह के बीहड़ में भी साइकिल हाइ-वे में मोटे-मोटे क्रैक आ रहे हैं। यही नहीं यहां पर तो हाइवे पर ग्रामीणों ने अतिक्रमण भी कर रखा है।
जिसने बनाया वही कर रहा जांच
- इस मामले में चौंकाने वाली बात यह है कि इसके घटिया निर्माण की जांच भी उसी इंजीनियर को सौंपी गई है, जिसने इसे बनाया है।
- पीडब्ल्यूडी के चीफ इंजीनियर राजन मित्तल का कहना है कि इस मामले की जांच की जा रही है। उन्होंने पांच इंजीनियरों की जांच टीम बनाई है।
- इसमें सहायक अभियंता आरपी शर्मा, शशांक भार्गव, संजीव उपाध्याय, अवर अभियंता मुलायम सिंह और आरके शर्मा शामिल हैं।
- ये सभी एक्जिक्यूटिव इंजीनियर प्रभाकर शर्मा के अंतर्गत काम करते हैं। साइकिल हाइवे का बड़ा हिस्सा इन्हीं की देख-रेख में बना था।
- इस मामले के शिकायकर्ता अशोक कुशवाहा का कहना है कि इस जांच का कोई मतलब नहीं हैं। जिनपर गड़बड़ी करने की आशंका है, उन्हीं के जूनियर से यह जांच करवाई जा रही है।
निर्माण में हुआ करोड़ों का खेल
- अशोक के अनुसार साइकिल हाइवे के निर्माण में खराब क्वालिटी की गिट्टी का इस्तेमाल किया गया है।
- टेंडर के मुताबिक हाइवे के निर्माण के दौरान झांसी की बेहतर क्वालिटी की डेनसिटी की गिट्टी का प्रयोग करना था। जबकि बिलउआ गिट्टी का उपयोग किया गया।
- यही नहीं झांसी से आगरा तक का भाड़ा वसूला गया, लेकिन उसका इस्तेमाल नहीं हुआ।
- साइकिल हाइवे निर्माण में करोड़ों रुपए का खेल किया गया है।
नीदरलैंड से आया था साइकिल ट्रैक का आइडिया
- यह हाई-वे सीएम अखिलेश यादव का ड्रीम प्रोजेक्ट है। इसका आइडिया उन्हें 2014 में उस समय आया था, जब वह नीदरलैंड गए थे।
- नीदरलैंड में उन्होंने साइकिल ट्रैक देखे। वहां इसका सफल उपयोग हो रहा है।
उद्धाटन कार्यक्रम में 150 देशों के साइक्लिस्टों ने लिया था भाग
- इसके उद्धाटन कार्यक्रम में एक साइकिल रैली निकाली गई थी, जिसमें स्वीडन, जर्मनी, बांग्लादेश, यूएसए समेत करीब 150 देश के साढ़े 600 से अधिक साइक्लिस्टों ने भाग लिया था।
- ग्रामीण इस साइकिल हाइवे का इस्तेमाल इस समय आस-पास के गांवों में जाने के लिए कर रहे हैं। छोटी-छोटी दूरी के लिए करीब 800 लोग इस पर साइकिल चलाते हैं।
साइकिल हाइवे के तथ्य
- साइकिल हाइवे की कुल लंबाई: 207 किलोमीटर
- साइकिल हाइवे की लागत: 134 करोड़ रुपए
- आगरा में साइकिल हाइवे की लंबाई: 166 किलोमीटर
- आगरा में साइकिल हाइवे पर खर्च: 110 करोड़ रुपए
hin_Deva hne_Deva awa_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva bho_Deva hin_Deva